pythainlp/thaigov-v2-corpus-22032023 huggingface dataset:
วันจันทร์ที่ 30 พฤศจิกายน 2563
ความเห็นต่อโครงการคนละครึ่ง
จากการที่มีผู้ให้ความเห็นต่อโครงการคนละครึ่งว่าเป็นโครงการที่ดี ออกแบบมาให้ผู้ได้รับประโยชน์เป็นร้านค้าขนาดเล็กและประชาชนทั่วไป ช่วยลดภาระค่าใช้จ่ายให้ประชาชนที่เข้าร่วมโครงการ และกระตุ้นใการจับจ่ายใช้สอยมากขึ้น
นายพรชัย ฐีระเวช ที่ปรึกษาด้านเศรษฐกิจการเงิน สำนักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า จากการที่มีผู้ให้ความเห็นต่อโครงการคนละครึ่งว่าเป็นโครงการที่ดี ที่มีการออกแบบมาให้ผู้ได้รับประโยชน์เป็นร้านค้าขนาดเล็ก และให้แก่ประชาชนทั่วไป ซึ่งช่วยลดภาระค่าใช้จ่ายให้ประชาชนที่เข้าร่วมโครงการ และกระตุ้นให้มีการจับจ่ายใช้สอยมากขึ้น แต่ข้อจำกัดของโครงการ คือ ประชาชนลงทะเบียนไม่ทัน และผู้ที่ไม่มีสมาร์ทโฟนไม่สามารถเข้าถึงโครงการได้
กระทรวงการคลังขอให้ข้อมูลเพิ่มเติมว่า ที่ผ่านมาได้มีมาตรการต่างๆ เพื่อดูแลประชาชนให้ครอบคลุมทุกกลุ่ม โดยเฉพาะกลุ่มผู้มีรายได้น้อยที่ได้รับการดูแลผ่านโครงการบัตรสวัสดิการแห่งรัฐ ซึ่งเริ่มโครงการตั้งแต่ปี 2560 โดยให้ความช่วยเหลือค่าครองชีพผู้มีบัตรสวัสดิการแห่งรัฐ อาทิ วงเงินค่าซื้อสินค้าอุปโภคบริโภคที่จำเป็นสำหรับผู้มีรายได้ไม่เกินกว่า 30,000 บาทต่อปี ได้รับ 300 บาทต่อเดือน และผู้ที่มีรายได้เกินกว่า 30,000 บาทแต่ไม่เกิน 100,000 บาทต่อปี ได้รับ 200 บาทต่อเดือน นอกจากนี้ ยังได้รับวงเงินสำหรับค่าโดยสารเดินทาง ค่าสาธารณูปโภคต่างๆ ได้แก่ ค่าก๊าซหุงต้ม ค่าไฟฟ้า และค่าน้ำประปา เป็นต้น กว่า 1,500 บาทต่อเดือน
อย่างไรก็ดี เนื่องจากสถานการณ์การแพร่ระบาดของ COVID-19 ที่ส่งผลกระทบต่อเศรษฐกิจไทยและความเป็นอยู่ของประชาชนเป็นวงกว้าง รัฐบาลจึงมีมาตรการรักษาระดับการบริโภคภายในประเทศ ซึ่งนอกจากโครงการคนละครึ่งที่มีกลุ่มเป้าหมายเป็นผู้มีรายได้ที่พอจะมีกำลังซื้อมาร่วมจ่ายกับรัฐแล้ว ยังมีโครงการเพิ่มกำลังซื้อให้แก่ผู้มีบัตรสวัสดิการแห่งรัฐที่มีวัตถุประสงค์เพื่อช่วยเหลือเยียวยา และลดภาระค่าใช้จ่ายให้แก่กลุ่มดังกล่าว ประมาณ 14 ล้านคน โดยเพิ่มวงเงินค่าซื้อสินค้าบริโภคอุปโภคที่จำเป็น จำนวน 500 บาทต่อคนต่อเดือน เป็นระยะเวลา 3 เดือน ตั้งแต่เดือนตุลาคมถึงเดือนธันวาคม 2563 อีกทั้งโครงการดังกล่าวยังก่อให้เกิดการใช้จ่ายในท้องถิ่น กระจายรายได้สู่ผู้ประกอบการในพื้นที่ ซึ่งถือเป็นเศรษฐกิจฐานรากที่สำคัญด้วย
สำหรับโครงการคนละครึ่งมีระบบการใช้จ่ายด้วยแอปพลิเคชัน “เป๋าตัง” และ “ถุงเงิน” ที่มีการยืนยันตัวตนเพื่อประโยชน์แก่ผู้ใช้ให้มั่นใจว่าไม่มีผู้อื่นมาใช้สิทธิแทน และมีการใช้จ่ายจริงตามวัตถุประสงค์ของโครงการ ซึ่งระบบดังกล่าวเป็นการสร้างการเรียนรู้ให้กับประชาชนทุกระดับจนถึงระดับฐานราก ให้สามารถใช้ประโยชน์จากเทคโนโลยี เพื่อลดความเหลื่อมล้ำและพัฒนาให้สังคมไทยเดินหน้าสู่ Digital Society ไปพร้อมๆ กัน ในขณะเดียวกันยังเป็นการลดการใช้เงินสด ทำให้การดำเนินโครงการโปร่งใส รวดเร็ว และมีประสิทธิภาพมากขึ้น ทั้งนี้ สำหรับประเด็นข้อจำกัดอื่น ๆ กระทรวงการคลังอยู่ระหว่างการพิจารณาปรับปรุงให้ครอบคลุมประชาชนให้มากที่สุด
รองโฆษกกระทรวงการคลังได้ย้ำว่า กระทรวงการคลังมีนโยบายในการดูแลประชาชนให้ทั่วถึงทุกกลุ่ม ซึ่งนอกเหนือจากมาตรการดังกล่าวแล้ว รัฐบาลยังได้มีการดูแลประชาชนกลุ่มต่าง ๆ ผ่านมาตรการอื่นๆ ของรัฐด้วย
สำนักงานเศรษฐกิจการคลัง โทร. 02 273 9020 ต่อ 3697 3527 3548 3509
ธนาคารกรุงไทย จำกัด (มหาชน) โทร. 02-111-1144 (24 ชั่วโมง)
วันจันทร์ที่ 30 พฤศจิกายน 2563
หนี้สาธารณะ ณ สิ้นเดือนกันยายน 2563 ที่ระดับ 78 ล้านล้านบาท ไม่เป็นความจริง
ตามที่ได้มีการแชร์รูปภาพและเนื้อข่าวว่า หนี้สาธารณะของประเทศไทย ณ สิ้นเดือนกันยายน 2563 สูงถึง 78 ล้านล้านบาท นั้น
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ ขอชี้แจงว่า เนื้อหาข่าวดังกล่าวไม่เป็นความจริง โดย ณ สิ้นเดือนกันยายน 2563 หนี้สาธารณะมีจำนวนทั้งสิ้น 7.8 ล้านล้านบาท โดยมีสัดส่วนหนี้สาธารณะต่อผลิตภัณฑ์มวลรวมภายในประเทศ (GDP) เท่ากับ ร้อยละ 49.34 ประกอบด้วย หนี้รัฐบาล จำนวน 6.73 ล้านล้านบาท หนี้รัฐวิสาหกิจ จำนวน 795,980 ล้านบาท หนี้รัฐวิสาหกิจที่ทำธุรกิจในภาคการเงิน (รัฐบาลค้ำประกัน) จำนวน 309,472 ล้านบาท และหนี้หน่วยงานของรัฐ 7,821 ล้านบาท
ทั้งนี้ หนี้ที่เป็นภาระต่องบประมาณโดยตรง จำนวน 6.3 ล้านล้านบาท คิดเป็นร้อยละ 39.40 ของ GDP สำหรับหนี้ของรัฐวิสาหกิจและหน่วยงานของรัฐ จำนวน 1.5 ล้านล้านบาท ใช้แหล่งเงินอื่นมาชำระหนี้ จึงไม่เป็นภาระต่องบประมาณ
ผู้อำนวยการสำนักงานบริหารหนี้สาธารณะขอให้ประชาชนมั่นใจว่า กระทรวงการคลังได้บริหารจัดการหนี้สาธารณะอย่างรอบคอบและระมัดระวัง ภายใต้กรอบวินัยทางการคลังอย่างเคร่งครัด โดยประมาณการสัดส่วนหนี้สาธารณะต่อผลิตภัณฑ์มวลรวมภายในประเทศ ปี 2564 ยังคงอยู่ภายใต้กรอบวินัยทางการคลังซึ่งกำหนดไว้ไม่เกินร้อยละ 60
ทั้งนี้ การเจตนานำเข้า เผยแพร่ หรือส่งต่อข้อมูลที่บิดเบือน ปลอม ไม่ว่าทั้งหมดหรือบางส่วนหรือข้อมูลอันเป็นเท็จเข้าสู่ระบบคอมพิวเตอร์ อาจเข้าข่ายความผิดตามกฎหมายว่าด้วยการกระทำความผิดเกี่ยวกับคอมพิวเตอร์
สำนักงานบริหารหนี้สาธารณะ โทร. 02 265 8050 ต่อ 5505
วันจันทร์ที่ 30 พฤศจิกายน 2563
รมว.วธ.เป็นประธานเปิดงาน “อยุธยา ขลุ่ยทิพย์ ๑,๐๐๐ เลา” ครั้งที่ ๑
รมว.วธ.เป็นประธานเปิดงาน “อยุธยา ขลุ่ยทิพย์ ๑,๐๐๐ เลา” ครั้งที่ ๑
วันที่ ๒๘ พฤศจิกายน ๒๕๖๓ เวลา ๑๘.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงาน “อยุธยา ขลุ่ยทิพย์ ๑,๐๐๐ เลา” ครั้งที่ ๑ โดยมี รศ.ดร.ชูสิทธิ์ ประดับเพ็ชร อธิการบดีมหาวิทยาลัยราชภัฏพระนครศรีอยุธยา กล่าวรายงาน และมีนายภานุ แย้มศรี ผู้ว่าราชการจังหวัดพระนครศรีอยุธยาและภริยา ศิลปินแห่งชาติ ศิลปินรับเชิญ หัวหน้าส่วนราชการในพื้นที่ อาจารย์ นักเรียน นักศึกษา และประชาชน เข้าร่วมงาน ณ บริเวณลานวัดมหาธาตุ จังหวัดพระนครศรีอยุธยา ทั้งนี้ มหาวิทยาลัยราชภัฎพระนครศรีอยุธยา โดยคณะกรรมการส่งเสริมกิจการมหาวิทยาลัยราชภัฎพระนครศรีอยุธยาจัดงาน “อยุธยา ขลุ่ยทิพย์ ๑,๐๐๐ เลา” ครั้งที่ ๑ ขึ้น เพื่อให้เด็กและเยาวชนได้ใช้ขลุ่ย ซึ่งเป็นเครื่องดนตรีไทยเป็นเครื่องดนตรีประจำตัว อีกทั้งเป็นการส่งเสริมการท่องเที่ยวภายในจังหวัด และเป็นการนำศิลปวัฒนธรรมมาสร้างความรักความสามัคคีให้กับคนในชาติ
วันจันทร์ที่ 30 พฤศจิกายน 2563
ประกันรายได้ เฮ ต่อเนื่อง! จุรินทร์ ช่วย"เกษตรกรมันสำปะหลัง" ได้ส่วนต่างสูงสุด 26,000 บาท เดินหน้าประกันรายได้ปี2 กดปุ่มจ่าย 1 ธันวาคม นี้แล้ว
30 พฤศจิกายน 2563    นางมัลลิกา บุญมีตระกูล มหาสุข ที่ปรึกษารัฐมนตรีว่าการกระทรวงพาณิชย์ เปิดเผยว่า จากมติคณะรัฐมนตรีเมื่อ 18 สิงหาคม 2563 อนุมัติให้เดินหน้าโครงการประกันรายได้มันสำปะหลังปีที่2 วงเงินงบประมาณ 9,788 ล้านบาท
โดยเกษตรกรมันสำปะหลังได้รับประโยชน์ 5.24 แสนครัวเรือน ช่วงแจ้งเพาะปลูกคือ 1 เมษายน 2563 ถึง 31 มีนาคม 2564โดยประกันรายได้ที่ราคาเป้าหมายกิโลกรัมละ 2.50 บาทไม่เกินครัวเรือนละ 100 ตันหรือคิดเป็น 100,000 กิโลกรัม โดยโครงการประกันรายได้เกษตรกรเดินหน้าต่อเนื่องเป็นปีที่2 ซึ่งนายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรีและรัฐมนตรีว่าการกระทรวงพาณิชย์ ได้แถลงนโยบายนี้รัฐสภาตั้งแต่วันที่ 25 กรกฎาคม 2562 เป็นต้นมานับจากการร่วมรัฐบาลด้วยเงื่อนไขนี้เพื่อเหลือช่วยเกษตร
นางมัลลิกา กล่าวว่า นายจุรินทร์มีเรื่องแจ้งเกษตรกรด้วยความห่วงใยเพราะเป็นห่วงเรื่องการเข้าถึงและรับรู้ด้านข้อมูลข่าวสารจึงขอแจ้งให้ทราบว่าเมื่อวันที่ 26 พ.ย.2563 ที่ผ่านมานายวัฒนศักย์ เสือเอี่ยม รองอธิบดี รักษาการอธิบดีกรมการค้าภายใน ในฐานะประธานคณะอนุกรรมการกำกับดูแลและกำหนดเกณฑ์กลางอ้างอิงโครงการประกันรายได้เกษตรกรผู้ปลูกมันสำปะหลัง ได้เห็นชอบการกำหนดราคาเกณฑ์กลางอ้างอิงและการชดเชยส่วนต่างราคาให้กับเกษตรกรผู้ปลูกมันสำปะหลัง ปี 2563/64 งวดที่ 1 ซึ่งเป็นงวดแรกของโครงการประกันรายได้มันสำปะหลังปี 2 โดยจะชดเชยส่วนต่างให้กับเกษตรกรที่ขึ้นทะเบียนกับกรมส่งเสริมการเกษตรและระบุวันเพาะปลูกตั้งแต่วันที่ 1 เม.ย.2563 และระบุวันคาดว่าจะเก็บเกี่ยวก่อนวันที่ 1 ธ.ค.2563 ในราคากิโลกรัม ละ 0.26 บาท ซึ่งเป็นส่วนต่างจากราคาเป้าหมายที่กำหนดประกันรายได้ไว้ที่ 2.50 บาทต่อกิโลกรัมโดยราคาตลาดหัวมันสำปะหลังสดเชื้อแป้ง 25% ขณะนี้เฉลี่ยอยู่ที่กก.ละ 2.24 บาท จึงมีส่วนต่าง 26 สตางค์นั่นเอง
ที่ปรึกษารัฐมนตรีว่าการกระทรวงพาณิชย์ กล่าวว่า ทั้งนี้การจ่ายเงินส่วนต่างรัฐบาลจะจ่ายทุกวันที่ 1 ของเดือน เป็นเวลา 12 เดือน โดยจะจ่ายงวดแรกในวันที่ 1 ธ.ค.2563 ซึ่งธนาคารเพื่อการเกษตรและสหกรณ์การเกษตร (ธ.ก.ส.) จะจ่ายเงินเข้าบัญชีเกษตรกรโดยตรง โดยเกษตรกร 1 ครัวเรือน จะใช้สิทธิได้ 1 ครั้งและการคำนวณผลผลิตที่จะได้รับการชดเชย ได้ใช้ปริมาณผลผลิตต่อไร่ย้อนหลัง 3 ปี (ปี 2560/61 ปี 2561/62 และปี 2562/63) ของสำนักงานเศรษฐกิจการเกษตร กระทรวงเกษตรและสหกรณ์ จะได้เท่ากับ 3,419 กก.ต่อไร่ เมื่อคูณด้วยจำนวนไร่ตามที่เกษตรกรได้ขึ้นทะเบียนไว้แต่การจ่ายประกันรายได้ต้องไม่เกินครัวเรือนละ 100 ตัน
" ราคาเกณฑ์กลางอ้างอิงขณะนี้ 2.24 บาทต่อกิโลกรัม แต่รัฐบาลประกันรายได้ไว้ที่ราคาเป้าหมาย 2.50 บาทต่อกิโลกรัมทำให้ต้องชดเชยส่วนต่างแก่เกษตรกร 0.26 บาทต่อกิโลกรัม รัฐบาลการประกันรายได้ไว้ให้ไม่เกินครัวเรือนละ 100 ตัน หรือ 100,000 กิโลกรัม ดังนั้นเกษตรกรมันสำปะหลังที่เก็บเกี่ยวขอบนี้คือเกษตรกรที่ระบุวันเพาะปลูกตั้งแต่ 1 เม.ย.63 และคาดว่าจะเก็บเกี่ยวก่อน 1 ธ.ค.63 โดยจะจ่ายในวันที่ 1 ธ.ค.นี้ จะได้รับสิทธิ์ชดเชยสูงสุด 26,000 บาท หากมีข้อสงสัยให้ประสานงานสำนักงานพาณิชย์ทุกจังหวัดหรือกรมการค้าภายใน กระทรวงพาณิชย์ จึงขอแจ้งให้ทราบโดยทั่วกัน " นางมัลลิกา กล่าว
วันจันทร์ที่ 30 พฤศจิกายน 2563
วธ.จัดกิจกรรม “อาเซียนลี้ลับ : ความเชื่อและสิ่งเหนือธรรมชาติ” เผยแพร่วัฒนธรรมความเชื่อ ผ่านนิทรรศการ-เสวนา-เวิร์คช้อป
วธ.จัดกิจกรรม “อาเซียนลี้ลับ : ความเชื่อและสิ่งเหนือธรรมชาติ” เผยแพร่วัฒนธรรมความเชื่อ                                                         ผ่านนิทรรศการ-เสวนา-เวิร์คช้อปแต่งหน้า ทำขนมและประดิษฐ์ธุงใยแมงมุม
วันที่ ๒๘ พฤศจิกายน ๒๕๖๓ ที่ศูนย์วัฒนธรรมอาเซียน หอศิลป์ร่วมสมัยราชดำเนิน ชั้น ๓ นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม ในฐานะผู้แทนรัฐมนตรีว่าการกระทรวงวัฒนธรรม เป็นประธานพิธีเปิดกิจกรรม “อาเซียนลี้ลับ: ความเชื่อและสิ่งเหนือธรรมชาติ” โดยมีผู้บริหารกระทรวงวัฒนธรรม นักศึกษา และประชาชน เข้าร่วม
นายปรเมศวร์ กล่าวว่า กระทรวงวัฒนธรรม (วธ.) ได้จัดตั้งศูนย์วัฒนธรรมอาเซียน ณ บริเวณ ชั้น ๓ หอศิลป์ร่วมสมัยราชดำเนินเพื่อเผยแพร่องค์ความรู้ด้านวัฒนธรรมของประเทศสมาชิกอาเซียนมาอย่างต่อเนื่องในหลากหลายหัวข้อ อาทิ อัตลักษณ์ แหล่งมรดกทางวัฒนธรรม ประวัติศาสตร์ วิถีชีวิต มรดกภูมิปัญญา และความเชื่อมโยงในภูมิภาค
ผู้ช่วยรัฐมนตรีประจำกระทรวงวัฒนธรรม กล่าวอีกว่า การจัดกิจกรรมของศูนย์วัฒนธรรมอาเซียนในครั้งนี้ได้เลือกนำวัฒนธรรมด้าน “ความเชื่อ” ของชาวอาเซียนมานำเสนอในรูปแบบนิทรรศการที่แตกต่างออกไป ซึ่งเรื่องภูตผี วิญญาณ สิ่งลี้ลับ สิ่งเหนือธรรมชาติ ถึงแม้ว่าจะยังคงเป็นข้อถกเถียงทั้งในมุมมองทางวิทยาศาสตร์ และเป็นปริศนาที่ผู้คนยังค้นหาคำตอบอยู่ในปัจจุบัน แต่ก็มีประเด็นที่น่าคิดอย่างหนึ่ง คือ ความเชื่อเหล่านี้ มีบทบาทในสังคมหลากหลายรูปแบบ และยังคงติดตามเคลื่อนที่มากับความเชื่อของคนตั้งแต่โบราณกาลจวบจนปัจจุบัน โดยเฉพาะเรื่องผีสางตามความเชื่อของผู้คนในอาเซียนที่มีความคล้ายคลึง เกี่ยวข้องเชื่อมโยงกันอยู่ไม่น้อย จึงเป็นที่มาของการจัดนิทรรศการ “อาเซียนลี้ลับ : ความเชื่อและสิ่งเหนือธรรมชาติ” ในรูปแบบบ้านผีสิงจำลอง ซึ่งได้เปิดให้เข้าชมตั้งแต่วันนี้จนถึงวันที่ ๓๐ ธันวาคม ๒๕๖๓
นอกจากนี้ ในระหว่างวันที่ ๒๘ – ๒๙ พฤศจิกายน ๒๕๖๓ เวลา ๑๓.๐๐ - ๑๖.๐๐ น. ศูนย์วัฒนธรรมอาเซียนยังได้จัดกิจกรรมที่เกี่ยวเนื่องกับนิทรรศการฯ ประกอบด้วย การเสวนาเรื่อง “อาเซียนลี้ลับ : ความเชื่อและสิ่งเหนือธรรมชาติ” โดยมี ศาสตราจารย์กิตติคุณ ดร.สุรพล วิรุฬห์รักษ์ ราชบัณฑิตสาขานาฏกรรม ดร.สุรัตน์ จงดา ผู้ช่วยอธิการบดีสถาบันบัณฑิตพัฒนศิลป์ และนายนิเวศน์ แววสมณะ ครูช่างศิลปหัตถกรรม เป็นวิทยากรบรรยายให้ความรู้เรื่องนิทรรศการฯ และเรื่องการแสดงทางวัฒนธรรมที่เกี่ยวเนื่องกับความเชื่อและสิ่งเหนือธรรมชาติ นอกจากนี้ มีการแสดงชุด “เขย่าขวัญอาเซียน” การแสดงสร้างสรรค์ขึ้นใหม่โดยคณะศิลปินคิดบวกสิปป์ ที่ได้หลอมรวมเรื่องราวลี้ลับของภูติผีในอาเซียน สื่อสารออกมาในรูปแบบการฟ้อนรำเพื่อบูชาผีสางเทวดา อันสะท้อนให้เห็นถึงวิถีชีวิตและวัฒนธรรมความเชื่อของชาวอาเซียนที่มีมาตั้งแต่อดีตตราบจนปัจจุบัน รวมทั้งกิจกรรม Workshop การแต่งหน้าแนวสยองขวัญ การประดิษฐ์ธุงใยแมงมุมป้องกันสิ่งชั่วร้าย และการทำขนมต้มแดง ขนมต้มขาว ขนมศักดิ์สิทธิ์ในพิธีกรรมต่างๆ ผู้สนใจเข้าร่วมกิจกรรมสอบถามรายละเอียดเพิ่มเติมได้ที่ ศูนย์วัฒนธรรมอาเซียน โทร. ๐๒ ๒๒๔ ๔๒๗๙ หรือเพจ Facebook: ASEAN Cultural Center
---------------------------
วันจันทร์ที่ 30 พฤศจิกายน 2563
นายชวน หลีกภัย ประธานรัฐสภาและประธานสภาผู้แทนราษฎร เป็นประธานมอบรางวัลการประกวด “การต่อต้านทุจริต ผ่านศิลปะการแสดงพื้นบ้าน” ประจำปี ๒๕๖๓
นายชวน หลีกภัย ประธานรัฐสภาและประธานสภาผู้แทนราษฎร เป็นประธานมอบรางวัลการประกวด “การต่อต้านทุจริต ผ่านศิลปะการแสดงพื้นบ้าน” ประจำปี ๒๕๖๓
วันที่ ๒๗ พฤศจิกายน ๒๕๖๓ เวลา ๑๕.๐๐ น. นายชวน หลีกภัย ประธานรัฐสภาและประธานสภาผู้แทนราษฎร เป็นประธานมอบรางวัลการประกวด “การต่อต้านทุจริต ผ่านศิลปะการแสดงพื้นบ้าน” ประจำปี ๒๕๖๓ ถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยมีศาสตราจารย์พิเศษ วิชา มหาคุณ ประธานกรรมการมูลนิธิต่อต้านการทุจริต นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารมูลนิธิต่อต้านการทุจริต ผู้บริหารเครือเจริญโภคภัณฑ์ ศิลปินแห่งชาติ ครู อาจารย์ นักเรียน นักศึกษาและประชาชนที่สนใจเข้าร่วม ณ โรงละครแห่งชาติ กรุงเทพฯ
วันจันทร์ที่ 30 พฤศจิกายน 2563
รัฐมนตรีฯ สุริยะ เป็นประธานมอบใบประกาศนียบัตรให้แก่ผู้ประกอบการที่เข้าร่วมกิจกรรม การเชื่อมโยงแหล่งเงินทุน และการตลาดสำหรับวิสาหกิจเริ่มต้น
รัฐมนตรีฯ สุริยะ เป็นประธานมอบใบประกาศนียบัตรให้แก่ผู้ประกอบการที่เข้าร่วมกิจกรรม การเชื่อมโยงแหล่งเงินทุน และการตลาดสำหรับวิสาหกิจเริ่มต้น
วันนี้ (30 พฤศจิกายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานมอบใบประกาศนียบัตรให้แก่ผู้ประกอบการที่เข้าร่วมกิจกรรม การเชื่อมโยงแหล่งเงินทุน และการตลาดสำหรับวิสาหกิจเริ่มต้น (Startup Connect) ประจำปีงบประมาณ 2564 พร้อมด้วย นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นาวสาวสุชาดา แทนทรัพย์ โฆษกประจำกระทรวงอุตสาหกรรม นายจุลพงษ์ ทวีศรี รองปลัดกระทรวงอุตสาหกรรม เข้าร่วม โดยมี นายณัฐพล รังสิตพล อธิบดีกรมส่งเสริมอุตสาหกรรม ให้การต้อนรับ ณ ห้องประชุม บริษัท ไรซ์ แอกเซล จำกัด อาคารเกษรทาวเวอร์ กรุงเทพฯ
สำหรับ กิจกรรม การเชื่อมโยงแหล่งเงินทุน และการตลาดสำหรับวิสาหกิจเริ่มต้น (Startup Connect) ดังกล่าว เป็นการยกระดับการส่งเสริมสตาร์ทอัพไทย ผ่านการความร่วมมือกับภาคเอกชนที่ให้ความสนใจร่วมลงทุนสตาร์ทอัพในกลุ่ม Deep Technology โดยการจัดตั้งทีมกูรูดีพร้อม (DIProm Guru) เพื่อบ่มเพาะและดำเนินการสร้างสภาพแวดล้อมที่เอื้อต่อการประกอบธุรกิจให้กับผู้ประกอบการสตาร์ทอัพ โดยเฉพาะผู้ประกอบการที่มีนวัตกรรมและความคิดสร้างสรรค์ใหม่ในระยะเริ่มต้น เพื่อให้เกิดรูปแบบธุรกิจใหม่ และต้นแบบเชิงนวัตกรรมในการนำไปทดสอบเชิงพาณิชย์
วันจันทร์ที่ 30 พฤศจิกายน 2563
โครงการโอทอปไทย สู้ภัยโควิด -19
วันเสาร์ที่ 28 พฤศจิกายน 2563
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการกระตุ้นเศรษฐกิจและสังคม สู้ภัยโควิด-19 ผ่านโครงการ “โอทอปไทย สู้ภัยโควิด-19” วงเงิน 95 ล้านบาท เพื่อบรรเทาผลกระทบของผู้ผลิต ผู้ประกอบการ OTOP ระดับ 3 - 5 ดาว ทั้ง 76 จังหวัด และชุมชนท่องเที่ยวที่ได้รับผลกระทบจากสถานการณ์การแพร่ระบาดของโรคโควิด-19 ให้สามารถเพิ่มช่องทางระบายสินค้า OTOP และผลิตภัณฑ์ชุมชนได้มากยิ่งขึ้น โดยเป็นกิจกรรมจ้างเหมาดำเนินการจัดงานโอทอปไทยสู้ภัยโควิด-19 เพื่อจัดแสดงและจำหน่ายสินค้า OTOP ชวนชิมอาหาร ให้บริการท่องเที่ยวชุมชน และสาธิตภูมิปัญญาท้องถิ่น เป็นต้น โดยตั้งเป้าเพิ่มช่องทางการตลาดและสร้างรายได้ให้กับชุมชน รวมทั้งสร้างเศรษฐกิจจากสินค้าโอทอปให้กับประชาชน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 30 พฤศจิกายน 2563
“ช่วยชาวนา ไม่ทิ้งใครไว้ข้างหลัง” นายกฯ ในฐานะประธานบอร์ด นบข. เคาะเพิ่มกรอบวงเงินโครงการประกันรายได้เกษตรกรผู้ปลูกข้าว ปี 2563/2564 รอบที่ 1
“ช่วยชาวนา ไม่ทิ้งใครไว้ข้างหลัง” นายกฯ ในฐานะประธานบอร์ด นบข. เคาะเพิ่มกรอบวงเงินโครงการประกันรายได้เกษตรกรผู้ปลูกข้าว ปี 2563/2564 รอบที่ 1
วันนี้ (30 พ.ย.63) นางสาวรัชดา ธนาดิเรก รองโฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการนโยบายและบริหารข้าวแห่งชาติ (นบข.) ครั้งที่ 5/2563 เห็นชอบปรับเพิ่มกรอบวงเงินโครงการประกันรายได้เกษตรกรผู้ปลูกข้าว ปี 2563/2564 รอบที่ 1 จากที่คณะรัฐมนตรีได้อนุมัติเบื้องต้น เมื่อวันที่ 3 พฤศจิกายน 2563 จำนวน 18,096.06 ล้านบาท เพิ่มเติมอีก 28,711.29 ล้านบาท เป็น 46,807.35 ล้านบาท โดยจะนำเสนอให้คณะรัฐมนตรีพิจารณาต่อไป พร้อมทั้งมอบหมายธนาคารเพื่อการเกษตรและสหกรณ์การเกษตร และกระทรวงพาณิชย์ จัดทำรายละเอียดโครงการฯ และงบประมาณให้เป็นไปตามพระราชบัญญัติวินัยการเงินการคลังของรัฐ พ.ศ. 2561 และให้กระทรวงพาณิชย์ กระทรวงเกษตรและสหกรณ์ ตรวจสอบการขึ้นทะเบียนเกษตรกรผู้ปลูกข้าว ปริมาณผลผลิต ประมาณการวงเงินที่ใช้ เพื่อให้การจ่ายเงินถูกต้องครบถ้วน
มากไปกว่านั้น นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ยังให้มีการติดตามการดำเนินการตามยุทธศาสตร์ข้าว โดยขอให้ทุกหน่วยงานต้องรายงานต่อที่ประชุมทุกสามเดือน เริ่มตั้งแต่การประชุมนัดต่อไป
รองโฆษกประจำสำนักนายกรัฐมนตรี ยังเผยว่า นายกรัฐมนตรีในฐานะประธานบอร์ด นบข. ยืนยันรัฐบาลดูแลคนทั้งประเทศโดยเฉพาะพี่น้องเกษตรกร กำชับทุกฝ่ายให้ช่วยกันดูแล ให้ดำเนินการอย่างโปร่งใส สุจริต และสามารถตรวจสอบได้ ขณะเดียวกันก็ต้องส่งเสริมการวิจัยและพัฒนาพันธุ์ข้าวอย่างเป็นระบบ ให้ไทยมีพันธุ์ข้าวใหม่ ๆ เกษตรกรได้ประโยชน์ รัฐบาลก็สามารถลดภาระด้านงบประมาณ ทำให้มีการใช้งบประมาณอย่างคุ้มค่า
วันอังคารที่ 1 ธันวาคม 2563
“ดีอีเอส” หนุน สดช. ร่วมประกาศแสดงเจตนารมณ์ร่วมกันในการจัดทำโครงการ
“ดีอีเอส” หนุน สดช. ร่วมประกาศแสดงเจตนารมณ์ร่วมกันในการจัดทำโครงการ"Thailand digital outlook 2020
30พ.ย. 63นางคนึงนิจคชศิลาผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมแสดงเจตนารมณ์ร่วมกันในการจัดทำโครงการ"Thailand digital outlook 2020"ซึ่งจัดโดยสำนักงานคณะกรรมการดิจิทัลเพื่อเศรษฐกิจและสังคมแห่งชาติ(สดช.)สำหรับเวทีงานสัมมนาครั้งนี้เป็นการนำเสนอผลการสำรวจและจัดทำดัชนีตัวชี้วัดด้านดิจิทัลของประเทศไทยปี2563ที่สดช.ดำเนินงานโครงการวิจัยThailand digital outlook 2020ระยะที่2แล้วเสร็จทั้งนี้เพื่อเผยผลการดำเนินโครงการและนำเสนอข้อมูลอันเป็นประโยชน์ด้านดิ hmดิจิทัลไทยแลนด์รวมทั้งแนวทางการส่งเสริมเศรษฐกิจดิจิทัลของไทยให้มีประสิทธิภาพยิ่งขึ้น ณห้องออดิทอเรียมชั้น2โรงแรมเซ็นทราบายเซ็นทาราศูนย์ราชการฯแจ้งวัฒนะฯ
***********
วันจันทร์ที่ 30 พฤศจิกายน 2563
โครงการโอทอปไทย สู้ภัยโควิด -19
วันเสาร์ที่ 28 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการกระตุ้นเศรษฐกิจและสังคม สู้ภัยโควิด-19 ผ่านโครงการ “โอทอปไทย สู้ภัยโควิด-19” วงเงิน 95 ล้านบาท เพื่อบรรเทาผลกระทบของผู้ผลิต ผู้ประกอบการ OTOP ระดับ 3 - 5 ดาว ทั้ง 76 จังหวัด และชุมชนท่องเที่ยวที่ได้รับผลกระทบจากสถานการณ์การแพร่ระบาดของโรคโควิด-19 ให้สามารถเพิ่มช่องทางระบายสินค้า OTOP และผลิตภัณฑ์ชุมชนได้มากยิ่งขึ้น โดยเป็นกิจกรรมจ้างเหมาดำเนินการจัดงานโอทอปไทยสู้ภัยโควิด-19 เพื่อจัดแสดงและจำหน่ายสินค้า OTOP ชวนชิมอาหาร ให้บริการท่องเที่ยวชุมชน และสาธิตภูมิปัญญาท้องถิ่น เป็นต้น โดยตั้งเป้าเพิ่มช่องทางการตลาดและสร้างรายได้ให้กับชุมชน รวมทั้งสร้างเศรษฐกิจจากสินค้าโอทอปให้กับประชาชน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 30 พฤศจิกายน 2563
การประชุมเตรียมความพร้อมการรับเสด็จ สมเด็จพระเจ้าลูกเธอ เจ้าฟ้าพัชรกิติยาภา
การประชุมเตรียมความพร้อมการรับเสด็จ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โครงการพัชรสุธาคชานุรักษ์ ในพื้นที่จังหวัดฉะเชิงเทรา
วันจันทร์ที่ 30 พฤศจิกายน 2563 เวลา 9.00 น. ณ ห้องประชุมสำนักงานเกษตรและสหกรณ์จังหวัดฉะเชิงเทรา นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมฯ พร้อมด้วยเกษตรและสหกรณ์จังหวัดฉะเชิงเทรา จังหวัดชลบุรี จังหวัดระยอง จังหวัดจันทบุรีและจังหวัดสระแก้ว เพื่อติดตามความก้าวหน้าและการเตรียมความพร้อมการจัดนิทรรศการรายงานผลการดำเนินงานกิจกรรมพัฒนาอาชีพเกษตรกรรมในเขตพื้นที่ป่ารอยต่อ 5 จังหวัด ภาคตะวันออกโครงการพัชรสุธาคชานุรักษ์ ของกระทรวงเกษตรและสหกรณ์ รวมถึงเตรียมการรับเสด็จสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ในวันอาทิตย์ที่ 6 ธันวาคม 2563 โดยมีกำหนดการเสด็จทรงงานโครงการพัชรสุธาคชานุรักษ์ ณ โครงการอนุรักษ์ฟื้นฟูแหล่งน้ำช้างป่าหลังต้นน้ำภูไท อำเภอท่าตะเกียบ จังหวัดฉะเชิงเทรา โครงการเร่งด่วน เพื่อเก็บกักน้ำในฤดูฝน ปี 2563 (แก้มลิงคลองมะหาด) บ้านคลองมะหาด หมู่ที่ 14 อำเภอท่าตะเกียบ จังหวัดฉะเชิงเทรา และพื้นที่เกษตรแปลงรวมบ้านหนองกระทิง หมู่ที่ 20 อำเภอสนามชัยเขต จังหวัดฉะเชิงเทรา
วันจันทร์ที่ 30 พฤศจิกายน 2563
นายกฯ หารือแนวทางความร่วมมือกับโปรตุเกสในช่วงหลังโควิด-19 โดยเฉพาะในมิติด้านเศรษฐกิจ
นายกฯ หารือแนวทางความร่วมมือกับโปรตุเกสในช่วงหลังโควิด-19 โดยเฉพาะในมิติด้านเศรษฐกิจ
วันนี้ (วันจันทร์ที่ 30 พฤศจิกายน 2563) เวลา 14.00 น. ณ ห้องสีงาช้าง ตึกไทยคู่ฟ้า ทำเนียบรัฐบาล นายฟรังซิชกู เด อัสซิช มูไรช์ เอ คูญา วาซ ปัตตู (H.E. Mr. Francisco de Assis Morais e Cunha Vaz Patto) เอกอัครราชทูตสาธารณรัฐโปรตุเกสประจำประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออำลาในโอกาสพ้นจากหน้าที่ ภายหลังเสร็จสิ้นการหารือ นายอนุชา บูรพชัยศรี โฆษกประจำสำนักนายกรัฐมนตรี กล่าวสรุปสาระสำคัญ ดังนี้
นายกรัฐมนตรีชื่นชมความสัมพันธ์ระหว่างไทยกับโปรตุเกสที่แน่นแฟ้นยาวนานกว่า 500 ปี โดยมีพื้นฐานทางวัฒนธรรมและประวัติศาสตร์ที่เข้มแข็ง นายกรัฐมนตรีขอบคุณเอกอัครราชทูตฯ ที่มีบทบาทสำคัญในการกระชับความสัมพันธ์ระหว่างกันตลอดระยะเวลา 5 ปีที่ดำรงตำแหน่ง พร้อมเชื่อมั่นว่าความสัมพันธ์ระหว่างสองประเทศจะเป็นประโยชน์ต่อประชาชน และพัฒนาต่อเนื่องไปจากนี้
เอกอัครราชทูตฯ ขอบคุณรัฐบาลไทยที่ให้ความช่วยเหลือและสนับสนุนการดำเนินงานตลอดระยะเวลาที่ดำรงตำแหน่ง ทำให้ได้รับประสบการณ์และความทรงจำที่ดี ชื่นชมความสัมพันธ์อันดีระหว่างไทยกับโปรตุเกสที่มีมาอย่างยาวนาน ตลอดจนเห็นพ้องที่จะช่วยส่งเสริมความร่วมมือระหว่างกันมากขึ้น โดยเฉพาะในด้านวัฒนธรรม สาธารณสุข และเทคโนโลยีและนวัตกรรม นอกจากนี้ เอกอัครราชทูตฯ ยินดีที่รัฐบาลไทยประสบความสำเร็จในการควบคุมการแพร่ระบาดของโควิด-19 เป็นที่ยอมรับ ซึ่งโปรตุเกสประสงค์จะแลกเปลี่ยนประสบการณ์ดังกล่าวกับไทยด้วย
โอกาสนี้ ทั้งสองฝ่ายได้หารือถึงแนวทางความร่วมมือในช่วงหลังโควิด-19 โดยเฉพาะในมิติด้านเศรษฐกิจ ซึ่งยังมีโอกาสในการขยายความร่วมมือระหว่างกันได้อีกมาก โดยนายกรัฐมนตรียินดีที่มูลค่าการค้าระหว่างไทยกับโปรตุเกสเพิ่มขึ้นถึงร้อยละ 30 จากปี 2561 พร้อมทั้งเชิญชวนให้ภาคเอกชนของโปรตุเกสขยายการลงทุนในไทยมากขึ้น โดยเฉพาะในเขตพัฒนาพิเศษภาคตะวันออก (EEC) ในสาขาที่สอดคล้องกับความต้องการของไทย ได้แก่ พลังงานหมุนเวียน การพัฒนาศูนย์กลางธุรกิจ นวัตกรรมและเทคโนโลยีดิจิทัล และ MSMEs ซึ่ง เอกอัครราชทูตฯ เห็นว่าการท่องเที่ยวเป็นอีกภาคส่วนที่มีความสำคัญอย่างมากต่อเศรษฐกิจของทั้งสองประเทศ จึงควรหารือร่วมกันเพื่อเพิ่มพูนโอกาสและความร่วมมือในประเด็นนี้ต่อไป
วันอาทิตย์ที่ 13 ธันวาคม 2563
“สุชาติ” ประธานวางศิลาฤกษ์อาคารประกันสังคมปลวกแดง
รัฐมนตรีว่าการกระทรวงแรงงานประธานในพิธีวางศิลาฤกษ์อาคารสำนักงานประกันสังคมจังหวัดระยอง สาขาปลวกแดง อำนวยความสะดวกให้แก่นายจ้างและผู้ประกันตน
วันที่ 13 ธันวาคม 2563 เวลา 09:00 น. นายสุชาติ ชมกลิ่น รัฐมนตรีว่าการกระทรวงแรงงาน ประธานในพิธีวางศิลาฤกษ์อาคารสำนักงานประกันสังคมจังหวัดระยอง สาขาปลวกแดง ณ สถานที่ก่อสร้างอาคารสำนักงานประกันสังคมจังหวัดระยอง สาขาปลวกแดง ตำบลแม่น้ำคู้ อำเภอปลวกแดง จังหวัดระยอง พร้อมด้วยนายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน และนายสุทธิ สุโกศล ปลัดกระทรวงแรงงาน เข้าร่วมในพิธี โดยมีนายชาญนะ เอี่ยมแสง ผู้ว่าราชการจังหวัดระยอง กล่าวต้อนรับ และนายทศพล กฤตวงศ์วิมาน เลขาธิการสำนักงานประกันสังคม กล่าวรายงาน ทั้งนี้ รัฐมนตรีว่าการกระทรวงแรงงาน กล่าวชื่นชมยินดีกับคณะเจ้าหน้าที่สำนักงานประกันสังคมจังหวัดระยองที่ได้มีการสร้างสำนักงานใหม่ ยินดีกับผู้ประกันตน นายจ้าง เจ้าของสถานประกอบการ ตลอดจนประชาชนทั่วไป ที่จะมีสถานที่ติดต่อราชการแห่งใหม่ที่สะดวกสบายมากขึ้น ทั้งทางด้านการเดินทาง และการอำนวยความสะดวกด้านการให้บริการ จากสำนักงานประกันสังคม
“สำนักงานประกันสังคมมุ่งเน้นนโยบายการให้บริการ การอำนวยความสะดวกผู้ประกันตนและนายจ้างเป็นสำคัญ ที่ผ่านมาสำนักงานประกันสังคมได้พัฒนาเทคโนโลยี เพื่อตอบสนองการให้บริการที่สะดวกรวดเร็ว ทันสมัย รวมถึงเรื่องอาคารสถานที่ในการรองรับการให้บริการที่เพียงพอและพร้อมต่อการให้บริการเพื่อความพึงพอใจและมีประสิทธิภาพสูงสุดแก่ผู้ประกันตน ตลอดจนนายจ้างเจ้าของสถานประกอบการ ซึ่งเป็นหัวใจของสำนักงานประกันสังคม เป็นภาพลักษณ์ที่ดีขององค์กร อีกทั้งเป็นขวัญกำลังใจ ความภาคภูมิใจของเจ้าหน้าที่ผู้ปฏิบัติงานทุก ๆ คน ที่พร้อมนำส่งการบริการที่ยอดเยี่ยมในทุกมิติ” รมว.แรงงาน กล่าวในตอนท้าย
สำนักงานประกันสังคมจังหวัดระยอง สาขาปลวกแดง มีนายจ้างในความรับผิดชอบ จำนวน 2,856 แห่ง ลูกจ้าง 250,000 คน ที่ทำการปัจจุบันเป็นอาคารเช่า เกิดการคับแคบ คณะกรรมการกองทุนประกันสังคม จึงได้อนุมัติเมื่อปี 2562 ให้มีการก่อสร้างที่ทำการใหม่ เพื่ออำนวยความสะดวกให้แก่นายจ้างและผู้ประกันตนเป็นสำคัญ และตอบสนองการให้บริการที่สะดวก รวดเร็ว และทันสมัย รองรับการให้บริการที่เพียงพอและพร้อมต่อการให้บริการ เพื่อความพึงพอใจสูงสุดและเป็นภาพลักษณ์ที่ดีขององค์กร อีกทั้ง เป็นขวัญกำลังใจให้แก่เจ้าหน้าที่ผู้ปฏิบัติงานทุก ๆ คน
วันอาทิตย์ที่ 13 ธันวาคม 2563
กระทรวงอุตสาหกรรมสนับสนุนการส่งความสุขปีใหม่ ด้วยสินค้าเอสเอ็มอีและ OTOP  และผลไม้ไทย เพื่อกระตุ้นเศรษฐกิจฐานราก
กระทรวงอุตสาหกรรมสนับสนุนการส่งความสุขปีใหม่ ด้วยสินค้าเอสเอ็มอีและ OTOP  และผลไม้ไทย เพื่อกระตุ้นเศรษฐกิจฐานราก
กระทรวงอุตสาหกรรมสนับสนุนการส่งความสุขปีใหม่ ด้วยสินค้าเอสเอ็มอีและ OTOP และผลไม้ไทย เพื่อกระตุ้นเศรษฐกิจฐานราก ส่งเสริมสนับสนุน ผู้ผลิต ผู้ประกอบการ OTOP และเกษตรกรไทยให้มีช่องทางการตลาด มีรายได้จากการจำหน่ายผลิตภัณฑ์ชุมชนเพิ่มขึ้นตามนโยบายของรัฐบาล เป็นการส่งเสริมเศรษฐกิจชุมชนฐานรากให้มีความเข้มแข็งเพื่อให้ประชาชนมีคุณภาพชีวิตที่ดีและสนับสนุนการสร้างงาน สร้างอาชีพ สร้างรายได้ สู่ชุมชนทั่วประเทศ
วันอาทิตย์ที่ 13 ธันวาคม 2563
กพร. ร่วมกับผู้ประกอบการเหมืองแร่ในพื้นที่ภาคใต้ เร่งช่วยเหลือผู้ประสบอุทกภัย ตามนโยบาย “สุริยะ”
กรมอุตสาหกรรมพื้นฐานและการเหมืองแร่ (กพร.) กระทรวงอุตสาหกรรม ร่วมกับสำนักงานอุตสาหกรรมพื้นฐานและการเหมืองแร่ เขต 1 และ 4 ประสานงานผู้ประกอบการเหมืองแร่ในเขตพื้นที่ภาคใต้ เร่งช่วยเหลือผู้ประสบอุทกภัย ตามนโยบายรัฐมนตรีว่าการกระทรวงอุตสาหกรรม
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า จากสถานการณ์น้ำท่วมฉับพลันและน้ำไหลหลากในพื้นที่ภาคใต้ของประเทศไทย ทำให้ประชาชนได้รับผลกระทบ บ้านเรือนและทรัพย์สินเสียหาย รวมทั้งมีประชาชนเสียชีวิต กระทรวงอุตสาหกรรมมีความห่วงใยประชาชนผู้ได้รับผลกระทบเป็นอย่างมาก จึงออกนโยบายในการช่วยเหลือประชาชน โดยมอบหมายให้หน่วยงานในสังกัดกระทรวงอุตสาหกรรมติดตามผลกระทบความเสียหายที่เกิดขึ้น เพื่อหามาตรการช่วยเหลือเยียวยาผู้ประสบภัยต่อไป
นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ กล่าวเพิ่มเติมว่า กพร. ได้ประสานงานกับสำนักงานอุตสาหกรรมพื้นฐานและการเหมืองแร่ เขต 1 สงขลา (สรข.1) และสำนักงานอุตสาหกรรมพื้นฐานและการเหมืองแร่ เขต 4 ภูเก็ต (สรข.4) เพื่อขอความร่วมมือผู้ประกอบการเหมืองแร่ในเขตพื้นที่ภาคใต้ เข้าให้การช่วยเหลือผู้ประสบอุทกภัยอย่างเร่งด่วน ทั้งในส่วนของการดำรงชีพ สาธารณูปโภค และการคมนาคม โดยได้รับความร่วมมือจากสถานประกอบการเหมืองแร่หลายรายในจังหวัดสุราษฎร์ธานี อาทิ บริษัท ท่าอุแทไมนิ่ง จำกัด ผู้ประกอบการเหมืองหิน ให้การสนับสนุนรถออฟโรด (Off Road) และนำทีมอาสาสมัครสาธารณสุขประจำหมู่บ้าน (อสม.) ฝ่าน้ำท่วมเข้าช่วยเหลือผู้ป่วยติดเตียงในพื้นที่ประสบภัย, บริษัท ร็อคศิลาไมนิ่ง จำกัด ผู้ประกอบการเหมืองหิน ให้การสนับสนุนอาหารและน้ำดื่ม, บริษัท ไลยมาศ จำกัด ผู้ประกอบการเหมืองแร่ยิปซัม นำเครื่องจักรเข้าซ่อมแซมเส้นทางสาธารณะที่ถูกน้ำกัดเซาะจนขาดให้คืนสภาพเดิม, บริษัท แร่สัมพันธ์ จำกัด ผู้ประกอบการเหมืองแร่โดโลไมต์ ร่วมกับกำนันตำบลท่าอุแท นำสิ่งของอาหารแห้งเข้าช่วยเหลือผู้ประสบภัยกลุ่มผู้สูงอายุ, บริษัท เอส.ซี.จี. 1995 จำกัด ร่วมกับโรงโม่ศรีชัยพุนพิน ผู้ประกอบการเหมืองหิน เข้าซ่อมแซมเส้นทางสาธารณะและบ้านเรือนของชาวบ้านที่ได้รับความเสียหาย, บริษัท แอล.เอส.ไมนิ่ง จำกัด ผู้ประกอบการเหมืองแร่ยิปซัม ดำเนินการขุดลอกลำห้วยเพื่อใช้สำหรับระบายน้ำที่ท่วมอยู่ในพื้นที่ชุมชน และมอบถุงยังชีพให้กับชาวบ้านในพื้นที่ใกล้เคียง นอกจากนี้ ในพื้นที่จังหวัดพัทลุง โรงโม่หินกฤษณ์ศิลาพร ได้ให้การสนับสนุนข้าวสารอาหารแห้ง จำนวน 4 หมู่บ้าน รวม 1,096 ครัวเรือน และในพื้นที่จังหวัดนครศรีธรรมราช บริษัท ผาทองทุ่งสง จำกัด ได้ให้การสนับสนุนรถน้ำ เข้าช่วยทำความสะอาดบ้านเรือนและพื้นที่ชุมชนรอบเหมือง รวมทั้งเครือข่ายความรับผิดชอบต่อสังคมของผู้ประกอบการอุตสาหกรรมแร่ (CSR-DPIM) ในหลายพื้นที่ทั่วประเทศ ยังได้เดินทางไปช่วยเหลือผู้ประสบอุทกภัยในจังหวัดนครศรีธรรมราชด้วย
“เหตุการณ์อุทกภัยภาคใต้ในครั้งนี้ แม้จะส่งผลกระทบและสร้างความเสียหายต่อประชาชนในวงกว้าง แต่ในทางกลับกันก็เผยให้เห็นถึงธารน้ำใจจากคนไทยทั่วทุกสารทิศที่ส่งมอบให้กับคนไทยด้วยกันในยามทุกข์ยาก ขอขอบคุณกลุ่มผู้ประกอบการเหมืองแร่ในจังหวัดภาคใต้ และเครือข่าย CSR-DPIM ที่ให้ความร่วมมือเป็นอย่างดี อย่างไรก็ตาม เราจะยังคงติดตามสถานการณ์ในพื้นที่อย่างใกล้ชิด เพื่อให้การช่วยเหลือประชาชนต่อไป” อธิบดีกรมอุตสาหกรรมพื้นฐานและการเหมืองแร่ กล่าว
วันอาทิตย์ที่ 13 ธันวาคม 2563
โฆษกฯ ยืนยันรัฐบาลไม่ปิดกั้นเสรีภาพในการแสดงออกภายใต้กฎหมายและเคารพสิทธิเสรีภาพของผู้อื่น
โฆษกฯ ยืนยันรัฐบาลไม่ปิดกั้นเสรีภาพในการแสดงออกภายใต้กฎหมายและเคารพสิทธิเสรีภาพของผู้อื่น
วันนี้ (13 ธันวาคม 2563) นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า รัฐบาลไทยมิได้ปิดกั้นเสรีภาพในการแสดงออก ตราบใดที่การชุมนุมดำเนินการด้วยความสงบ ซึ่งเป็นพื้นฐานสำคัญในระบอบประชาธิปไตย อย่างไรก็ดี การใช้สิทธิและเสรีภาพดังกล่าวต้องดำเนินการภายใต้กฎหมายและต้องเคารพสิทธิและเสรีภาพของผู้อื่นด้วย เพื่อไม่ให้ส่งผลกระทบต่อความสงบเรียบร้อยและความมั่นคงของรัฐ
รัฐบาลสนับสนุนการใช้เสรีภาพในการแสดงออกที่สร้างสรรค์ ไม่ก้าวร้าวหรือมีลักษณะดูหมิ่นเหยียดหยามผู้อื่น หรือใช้คำพูดที่สร้างความเกลียดชังอันเป็นการละเมิดสิทธิของผู้อื่น รวมทั้งสนับสนุนการแลกเปลี่ยนความคิดเห็นอย่างสร้างสรรค์ โดยเคารพมุมมองของผู้ที่เห็นต่าง
บทบาทของเจ้าหน้าที่ตำรวจในขณะนี้คือการให้ดูแลการชุมนุมให้เป็นไปอย่างสงบเรียบร้อย โดยใช้ความระมัดระวังและหลีกเลี่ยงการใช้ความรุนแรงทุกรูปแบบ ทั้งนี้ เพื่อรักษาความปลอดภัยของผู้เข้าร่วมชุมนุมและประชาชนที่สัญจรในบริเวณโดยรอบที่ชุมนุม สำหรับกรณีการดำเนินคดีผู้ชุมนุมบางรายนั้น เป็นไปตามบทบัญญัติของกฎหมายและพฤติการณ์ของผู้ถูกกล่าวหาที่ละเมิดกฎหมาย โดยไม่มีการเลือกปฏิบัติแต่อย่างใด และผู้ถูกกล่าวหาสามารถต่อสู้คดีตามกระบวนการยุติธรรม
โฆษกประจำสำนักนายกรัฐมนตรีกล่าวว่า รัฐบาลยังมีความหวังเป็นอย่างยิ่งว่า ผู้ชุมนุมจะเข้าร่วมคณะกรรมการสมานฉันท์ที่จัดตั้งขึ้นโดยรัฐสภา เพื่อหลีกเลี่ยงการเผชิญหน้า และนำมาสู่การหาทางออกในการแก้ไขปัญหาความเห็นต่างที่เกิดขึ้นในปัจจุบันของประชาชนทุกกลุ่ม และนำความสงบสุขกลับสู่สังคมไทย
วันอังคารที่ 15 ธันวาคม 2563
หยุดยาวปีใหม่ “บิ๊กแรงงาน” ห่วงเพลิงไหม้ แนะนายจ้างจัดมาตรการป้องกัน
สุชาติ ชมกลิ่น รมว. แรงงาน ห่วงเพลิงไหม้ช่วงหยุดยาวเทศกาลปีใหม่ สั่งการ กสร. กำชับพนักงานตรวจแรงงาน แนะนายจ้างเตรียมความพร้อมจัดมาตรการป้องกันอัคคีภัย ย้ำนายจ้างและลูกจ้างต้องสร้างจิตสำนึกด้านความปลอดภัยร่วมกัน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยในความปลอดภัยทั้งชีวิตและทรัพย์สินของนายจ้าง สถานประกอบกิจการ และลูกจ้างช่วงวันหยุดยาวตั้งแต่วันที่ 31 ธันวาคม 2563 – 2 มกราคม 2564 เนื่องในเทศกาลปีใหม่ โดยสถานประกอบกิจการส่วนใหญ่จะกำหนดให้เป็นวันหยุดยาวต่อเนื่อง เพื่อให้ลูกจ้างได้กลับภูมิลำเนา หรือท่องเที่ยวต่างจังหวัดกับครอบครัว และร่วมกิจกรรมเฉลิมฉลองตามประเพณีนิยมที่ปฏิบัติสืบต่อกันมาในช่วงเวลาดังกล่าว ดังนั้น เพื่อเป็นการป้องกันการเกิดอัคคีภัย จึงได้สั่งการให้กรมสวัสดิการและคุ้มครองแรงงาน (กสร.) กำชับพนักงานตรวจแรงงานแนะนำนายจ้าง คณะกรรมการความปลอดภัย อาชีวอนามัย และสภาพแวดล้อมในการทำงาน (คปอ.) และเจ้าหน้าที่ความปลอดภัยในการทำงาน (จป.) มาร่วมกันกำหนดมาตรการ หรือแนวทางป้องกันอันตรายทั้งก่อนและในช่วงวันหยุดยาว ซึ่งจะต้องปฏิบัติตามอย่างเคร่งครัด ตลอดจนช่วยกันเฝ้าระวังการเกิดอัคคีภัย อุบัติภัยที่อาจเกิดขึ้นในสถานประกอบกิจการ โดยเฉพาะอย่างยิ่งการเกิดไฟฟ้าลัดวงจร หรืออันตรายที่อาจเกิดขึ้นจากการซ่อมแซม บำรุงรักษาระบบต่าง ๆ รวมไปถึงการดำเนินงานของผู้รับเหมาภายนอก หรือการกระทำที่เป็นความเสี่ยงก่อให้เกิดอันตรายร้ายแรง
อธิบดี กสร. กล่าวต่อว่า นอกจากมาตรการข้างต้นแล้วการทบทวนแผนฉุกเฉิน และแผนเผชิญเหตุ นายจ้างต้องให้ความสำคัญด้วย เพื่อให้สามารถรองรับสถานการณ์ที่อาจจะเกิดขึ้นได้อย่างมีประสิทธิภาพ และขอให้ย้ำเตือนลูกจ้างปิดเครื่องจักร อุปกรณ์ไฟฟ้า และระบบต่าง ๆ ที่ไม่ได้ทำงานให้เรียบร้อยก่อนวันหยุดยาว ทั้งนี้ ท่านรัฐมนตรี “สุชาติ” ฝากให้นายจ้าง ลูกจ้างได้ตระหนัก และร่วมกันรณรงค์สร้างจิตสำนึกด้านความปลอดภัยในสถานประกอบกิจการให้มากที่สุด เพื่อสร้างความสุข ความปลอดภัยร่วมกันในวันส่งท้ายปีเก่าต้อนรับปีใหม่ที่จะมาถึงนี้
วันอังคารที่ 15 ธันวาคม 2563
กระทรวงเกษตรฯ ร่วม 18 ประเทศ ประชุมวิชาการพืชสวนแห่งเอเชีย ภายใต้แนวคิด “พืชสวนอาเซียน   เพื่อโลกที่ยั่งยืน”
กระทรวงเกษตรฯ ร่วม 18 ประเทศ ประชุมวิชาการพืชสวนแห่งเอเชีย ภายใต้แนวคิด “พืชสวนอาเซียน   เพื่อโลกที่ยั่งยืน” สร้างเครือข่ายความร่วมมือพัฒนางานวิจัยพืชสวนของภูมิภาคเอเชียให้เข้มแข็ง
นายระพีภัทร์จันทรศรีวงศ์รองปลัดกระทรวงเกษตรและสหกรณ์กล่าวในโอกาสเป็นประธานพิธีเปิดการประชุมวิชาการพืชสวนแห่งเอเชียครั้งที่3หรือThe 3rd Asian Horticultural Congress (AHC 2020)ณโรงแรมมิราเคิลแกรนด์คอนเวนชั่นหลักสี่กรุงเทพฯว่าประเทศไทยเป็นแหล่งผลิตพืชสวนเศรษฐกิจที่สำคัญของเอเชียและของโลกทั้งไม้ผลพืชผักไม้ดอกไม้ประดับและสมุนไพรมีมูลค่าการส่งออกของผลผลิตพืชทั้ง4กลุ่มนั้นรวมกันไม่ต่ำกว่าปีละ7หมื่นล้านบาทนอกจากนี้ยังมีผลงานวิจัยและพัฒนาด้านพืชสวนในสาขาต่างๆอย่างต่อเนื่องทั้งพันธุ์เทคโนโลยีการผลิตเทคโนโลยีภายหลังการเก็บเกี่ยวการเก็บรักษาการแปรรูปและการใช้ประโยชน์ รวมทั้งการพัฒนาคุณภาพของผลผลิตให้มีความปลอดภัยได้มาตรฐานทั้งในประเทศและมาตรฐานสากล
“การที่ประเทศไทยได้รับเชิญให้เข้าร่วมกับอีก3ประเทศ ซึ่งเป็นประเทศผู้ริเริ่มการประชุมวิชาการพืชสวนแห่งเอเชียคือสาธารณรัฐประชาชนจีน ญี่ปุ่นและสาธารณรัฐเกาหลีจะมีส่วนเพิ่มศักยภาพทางวิชาการและนวัตกรรมด้านพืชสวนในภูมิภาคเอเชียให้ก้าวหน้ายิ่งขึ้นต่อไปซึ่งการประชุมครั้งนี้จึงเป็นโอกาสดีที่นักวิชาการจากประเทศต่างๆจะได้แสดงศักยภาพทางวิชาการและนวัตกรรมด้านพืชสวนตลอดจนเกิดการแลกเปลี่ยนองค์ความรู้และนำเสนอนวัตกรรมเพื่อใช้เป็นแนวทางในการพัฒนางานวิจัยด้านพืชสวนของแต่ละประเทศให้ก้าวหน้ายิ่งขึ้นรวมทั้งการสร้างเครือข่ายทางวิชาการด้านพืชสวนของภูมิภาคเอเชียอันจะส่งผลให้เกิดความร่วมมืออย่างยั่งยืนต่อไปด้วย”รองปลัดกระทรวงเกษตรและสหกรณ์กล่าว
นายอนันต์ดาโลดมนายกสมาคมพืชสวนแห่งประเทศไทยในฐานะประธานคณะกรรมการอำนวยการจัดการประชุมวิชาการพืชสวนแห่งเอเชียครั้งที่3 (AHC 2020)เปิดเผยว่าสมาคมพืชสวนแห่งประเทศไทยได้รับเชิญให้เข้าร่วมการประชุมวิชาการพืชสวนแห่งเอเชียครั้งที่2เมื่อปีพ.ศ. 2559 โดยครั้งนั้นมีสาธารณรัฐประชาชนจีนเป็นเจ้าภาพจัดขึ้นที่เมืองเฉิงตูซึ่งการประชุมดังกล่าวที่ประชุมเห็นชอบให้สมาคมพืชสวนแห่งประเทศไทยเป็นเจ้าภาพจัดการประชุมวิชาการพืชสวนแห่งเอเชียครั้งที่3 ในปีพ.ศ. 2563 ทั้งนี้การประชุมวิชาการพืชสวนแห่งเอเชียเป็นความริเริ่มของสมาคมพืชสวนของ3ประเทศคือญี่ปุ่นสาธารณรัฐเกาหลีและสาธารณรัฐประชาชนจีนโดยมีการประชุมครั้งแรกเมื่อปีพ.ศ. 2551ที่เกาะเซจูสาธารณรัฐเกาหลี
สำหรับการประชุมครั้งนี้จัดขึ้นภายใต้แนวคิด“พืชสวนอาเซียนเพื่อโลกที่ยั่งยืน”เป็นการนำเสนอผลงานวิจัยด้านพืชสวนใน4กลุ่มคือพืชผักไม้ผลไม้ดอกไม้ประดับและสมุนไพรหัวข้อนำเสนอแบ่งออกเป็น7กลุ่มคือการปรับปรุงพันธุ์และเทคโนโลยีชีวภาพสรีรวิทยาและการผลิตธาตุอาหารพืชและการผลิตเทคโนโลยีหลังการเก็บเกี่ยวการส่งเสริมการเกษตรและธุรกิจเกษตรการแปรรูปผลผลิตและเครื่องจักรกลการเกษตรโดยมีผู้บรรยายพิเศษนักวิจัยผู้นำเสนอผลงานและผู้ร่วมประชุมรวมประมาณ400คนเป็นชาวต่างประเทศร่วมประชุมออนไลน์รวม105คนจาก18ประเทศได้แก่ออสเตรเลียบังคลาเทศสาธารณรัฐประชาชนจีนอิตาลีญี่ปุ่นรัสเซียนิวซีแลนด์เกาหลีใต้มาเลเซียฟิลิปปินส์โปแลนด์ สิงคโปร์แอฟริกาใต้ไต้หวันเวียดนามสหรัฐเมริกาอิสราเอลและอินโดนีเซียทั้งนี้มีผลงานวิจัยที่นำเสนอของต่างประเทศรวม39เรื่อง
วันอังคารที่ 15 ธันวาคม 2563
เตรียมจัดงาน ‘ช้อปวิถีใหม่ ส่งสุขทั่วไทยถึงหน้าบ้าน’
กระทรวงเกษตรฯ หวังกระตุ้นเศรษฐกิจฐานราก เตรียมจัดงาน ‘ช้อปวิถีใหม่ ส่งสุขทั่วไทยถึงหน้าบ้าน’ ระหว่างวันที่ 17 - 23 ธันวาคม 2563 ณ ศูนย์การค้า พาราไดซ์ พาร์ค ศรีนครินทร์
พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และผู้บริหารกระทรวงเกษตรและสหกรณ์ เยี่ยมชมบูธประชาสัมพันธ์การจัดงาน ‘ช้อปวิถีใหม่ ส่งสุขทั่วไทยถึงหน้าบ้าน’ ณ ทำเนียบรัฐบาล โดยการจัดงานดังกล่าว มีกำหนดจัดขึ้นระหว่างวันที่ 17 - 23 ธันวาคม 2563 ณ ศูนย์การค้า พาราไดซ์ พาร์ค ศรีนครินทร์ ซึ่งเป็นความตั้งใจของกระทรวงเกษตรและสหกรณ์ในการกระตุ้นเศรษฐกิจฐานรากผ่านเกษตรกรและผู้ประกอบการ โดยร่วมกันส่งเสริมการบริโภคในประเทศ ให้เกษตรกรและผู้ประกอบการมีรายได้เพิ่มจากการขยายช่องทางการตลาด ซึ่งในช่วงเทศกาลปีใหม่ เป็นช่วงที่ผู้บริโภคออกมาจับจ่ายใช้สอยเพื่อจัดงานและกิจกรรม หรือหาของขวัญปีใหม่เพื่อมอบให้แก่กัน โดยแคมเปญ ‘ช้อปวิถีใหม่ ส่งสุขทั่วไทยถึงหน้าบ้าน’ กระทรวงเกษตรฯ ได้จับมือกับพันธมิตรทั้งจากภาครัฐและเอกชน ไม่ว่าจะเป็นศูนย์การค้าพาราไดซ์ พาร์ค, บริษัท ลาซาด้า จำกัด (ประเทศไทย), บริษัท ไปรษณีย์ไทย จำกัด และบริษัท เคอรี่ เอ็กซ์เพรส (ประเทศไทย) จำกัด (มหาชน) รวมทั้งหน่วยงานในสังกัดกระทรวงเกษตรและสหกรณ์ กลุ่มเกษตรกร และผู้ประกอบการ มาร่วมกันจัดแคมเปญในครั้งนี้ ซึ่งจะทำให้ผู้บริโภคสามารถเลือกชมตัวอย่างสินค้าและชิมฟรีได้ตลอดทั้งงาน อีกทั้งสินค้าและการจัดส่งยังได้รับการการันตีจากกระทรวงเกษตรฯ ผู้บริโภคจึงมั่นใจได้ว่าจะได้รับผลผลิตและสินค้าเกษตรคุณภาพดีได้มาตรฐานและยังคงความสดใหม่ตามอย่างเดิมแน่นอน
สำหรับกิจกรรมภายในงานจะมีการออกบูธจำหน่ายสินค้าเกษตรคุณภาพดี ทั้งของสด แปรรูป และผลิตภัณฑ์ทางการเกษตรอีกมากมายผ่านแพลตฟอร์มออนไลน์ มากกว่า 80 บูธ โดยผู้บริโภคสามารถเลือกชิมและชมสินค้าได้ฟรีตลอดทั้งงานก่อนตัดสินใจสั่งซื้อ โดยสามารถกดสั่งสินค้าได้ทันทีผ่านแพลตฟอร์ม หรือ QR Code ซึ่งจะมีเจ้าหน้าที่คอยให้คำแนะนำในทุกขั้นตอน อีกทั้งสามารถกำหนดวันจัดส่งหรือส่งมอบ เป็นของขวัญในเทศกาลปีใหม่ได้ ซึ่งจะช่วยให้ประหยัดทั้งเวลา การเดินทาง และยังได้รับสินค้าเกษตรส่งตรงถึงบ้านท่านอีกด้วย
นอกจากนี้ ยังมีการจัดกิจกรรมที่น่าสนใจ ทั้งการสาธิตการปรุงอาหาร การนำเสนอโชว์สินค้าและผลิตภัณฑ์ทางการเกษตรที่มีความน่าสนใจ การเสวนาเพื่อให้ความรู้ในการจำหน่ายสินค้าบนโลกออนไลน์ และการถ่ายทอดประสบการณ์จากการเป็นผู้ค้าออนไลน์ที่ประสบความสำเร็จ รวมทั้งโปรโมชั่นพิเศษต่าง ๆ อีกมากมาย โดยกระทรวงเกษตรฯ จะมีการถ่ายทอดกิจกรรมและการเสวนาผ่าน Facebook Live ตลอดการจัดงานทั้ง 7 วัน
วันอังคารที่ 15 ธันวาคม 2563
ก.แรงงาน ร่วมยักษ์ใหญ่ไมโครซอฟท์ หนุนทักษะดิจิทัลป้อนตลาดแรงงาน
กระทรวงแรงงาน โดยกรมพัฒนาฝีมือแรงงาน ร่วมกับบริษัท ไมโครซอฟท์ (ประเทศไทย) จำกัด และหน่วยงานที่เกี่ยวข้องรวม 8 หน่วยงาน เตรียมผลิตครูฝึกด้านดิจิทัล ต่อยอดพัฒนาบัณฑิตป้อนตลาดแรงงาน รองรับมาตรฐานฝีมือแรงงาน และไลเซนต์
วันที่ 15 ธันวาคม 2563 นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยหลังร่วมแถลงข่าวความร่วมมือในโครงการพัฒนาทักษะด้านดิจิทัลเพื่อการจ้างงาน ระหว่างกรมพัฒนาฝีมือแรงงาน กับบริษัท ไมโครซอฟท์ (ประเทศไทย) จำกัด สำนักงานส่งเสริมเศรษฐกิจดิจิทัล สำนักงานส่งเสริมการศึกษานอกระบบและการศึกษาตามอัธยาศัย สถาบันคุณวุฒิวิชาชีพ บริษัท จัดหางาน จ็อบส์ ดีบี (ประเทศไทย) จำกัด
องค์การการศึกษาวิทยาศาสตร์และวัฒนธรรมแห่งสหประชาชาติ (UNESCO) และมูลนิธิกองทุนไทย รวม 8 หน่วยงาน ณ บริษัท ไมโครซอฟท์ (ประเทศไทย) จำกัด ชั้น 38 อาคาร ซี.อาร์.ซี. ออลซีซันส์เพลส ถนนวิทยุ แขวงลุมพินี เขตปทุมวัน กรุงเทพฯ โดยมี นายธนวัฒน์ สุธรรมพันธุ์ กรรมการผู้จัดการใหญ่ บริษัท ไมโครซอฟท์ (ประเทศไทย) จำกัด และผู้บริหารของทั้ง 8 หน่วยงานร่วมแถลงข่าว โดยทุกหน่วยงานจะร่วมกันขับเคลื่อนและให้การสนับสนุนการจัดการศึกษาเชิงบูรณาการกับการทำงานทักษะด้านดิจิทัลเพื่อหนุนตลาดแรงงานและช่วยเหลือแรงงานที่ตกงานเนื่องจากสถานการณ์โควิด-19
อธิบดี กพร.กล่าวต่อไปว่า โครงการดังกล่าวเป็นการให้ความช่วยเหลือแรงงานภายใต้การบูรณาการร่วมกับภาคีเครือข่ายตามแนวทางประชารัฐเป็นการขับเคลื่อนนโยบายของรัฐบาลและกระทรวงแรงงาน โดยนายสุชาติ ชมกลิ่น รัฐมนตรีว่าการกระทรวงแรงงาน และศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงานด้านการพัฒนาและยกระดับทักษะฝีมือแรงงานให้เป็นแรงงานคุณภาพ แก้ไขปัญหาการว่างงานพร้อมทั้งส่งเสริมให้แรงงานที่ถูกเลิกจ้าง จำนวน 3 กลุ่ม ได้แก่ แรงงานภาคการท่องเที่ยว แรงงานในภาคอุตสาหกรรม และแรงงานภาคบริการอื่นๆ เพื่อให้มีงานทำมีรายได้สามารถเลี้ยงดูตนเองได้ โดย กพร. ดำเนินการเกี่ยวกับจัดฝึกอบรมบุคลากรฝึกของ กพร. เป้าหมาย 120 คน ในหลักสูตรระดับ Intermediate ถึงระดับ Advance ผ่านโปรแกรม Microsoft Teams 2016 แบบออนไลน์ เพื่อนำความรู้ไปขยายผลให้แก่แรงงานกลุ่มเป้าหมาย รวมถึงจัดฝึกอบรมให้แก่แรงงานที่ถูกเลิกจ้าง นักศึกษา และแรงงานในสถานประกอบกิจการ หลักสูตร พนักงานการใช้คอมพิวเตอร์ (Microsoft Office) พร้อมทั้งจัดทดสอบมาตรฐานฝีมือแรงงานแห่งชาติให้แก่แรงงาน และเชื่อมโยงตำแหน่งงานกับเว็บไซต์กรมการจัดหางาน JobDB.com เพิ่มความสะดวกรวดเร็วในการหางาน และจัดทำคลิปคู่มือการฝึกอบรม Microsoft Office (Word Excel และ Power Point) เวอร์ชันภาษาไทยเผยแพร่ผ่านเครือข่ายและแพลทฟอร์มของ กพร.อีกทางหนึ่งด้วย ทั้งนี้ กพร.จะขยายเครือข่ายความร่วมมือเพื่อช่วยเหลือแรงงานด้านดิจิทัลให้กว้างขวางและมีประสิทธิภาพ
มากขึ้นต่อไป สำหรับแรงงานที่สนใจหลักสูตร Soft skills และ Hard skills อื่นๆ อาทิ การซ่อมอุปกรณ์ไฟฟ้าการประยุกต์ใช้งาน Internet of Things (IoT) สำหรับการเกษตร การติดตั้งและรักษาระบบเซลล์แสงอาทิตย์ สามารถดูรายละเอียดได้ที่เว็บไซต์กรมพัฒนาฝีมือแรงงาน www.dsd.go.th หัวข้อ สมัครฝึกอบรม หรือสอบถามสายด่วนกระทรวงแรงงาน 1506 กด 4 อธิบดี กพร.กล่าว
วันอังคารที่ 15 ธันวาคม 2563
ดีอีเอส เปิดเวทีสัมมนาประชาพิจารณ์ต่อการจัดทำแผนตามพระราชบัญญัติการรักษาความมั่นคงปลอดภัยไซเบอร์ พ.ศ. ๒๕๖๒
ดีอีเอส เปิดเวทีสัมมนาประชาพิจารณ์ต่อการจัดทำแผนตามพระราชบัญญัติการรักษาความมั่นคงปลอดภัยไซเบอร์ พ.ศ. ๒๕๖๒
เมื่อวันที่ 15 ธันวาคม 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ในฐานะเลขาธิการคณะกรรมการการรักษาความมั่นคงปลอดภัยไซเบอร์แห่งชาติ กล่าวเปิดงานสัมมนาประชาพิจารณ์ต่อการจัดทำแผนตามพระราชบัญญัติการรักษาความมั่นคงปลอดภัยไซเบอร์ พ.ศ. ๒๕๖๒ ณ ห้องวายุภักษ์ ๖ (ชั้น ๕) โรงแรมเซ็นทาราศูนย์ราชการและศูนย์การประชุม โดยการรับฟังความคิดเห็นในวันนี้ เป็นการดำเนินการสืบเนื่องมาจาก การประชุมรับฟังความคิดเห็นจากผู้ที่มีส่วนเกี่ยวข้อง ทั้งหน่วยงานของรัฐและหน่วยงานโครงสร้างพื้นฐานสำคัญทางสารสนเทศ ในช่วงวันที่ ๒๗ พฤศจิกายน ๒๕๖๓ ถึงวันที่ ๓ ธันวาคม ๒๕๖๓ ซึ่งผู้แทนจากภาคส่วนต่าง ๆ ได้มีการอภิปราย และเสนอความคิดเห็นต่อแผนฉบับต่าง ๆ ในหลายประเด็น และสำนักงาน ยังได้เปิดโอกาสให้หน่วยงานต่าง ๆ ส่งความเห็น และแนวทางการปรับปรุงแก้ไข ผ่านทางเว็บไซต์ มาเพื่อประกอบการดำเนินการ ฯ ของสำนักงาน
*****************
วันอังคารที่ 15 ธันวาคม 2563
รมว.พม. ร่วมแสดงความยินดีและชื่นชม เสาวลักษณ์ ทองก๊วย สตรีพิการไทย ที่ได้รับเลือกตั้งเป็นคณะกรรมการว่าด้วยสิทธิคนพิการแห่งสหประชาชาติ สมัยแรก
รมว.พม. ร่วมแสดงความยินดีและชื่นชม เสาวลักษณ์ ทองก๊วย สตรีพิการไทย ที่ได้รับเลือกตั้งเป็นคณะกรรมการว่าด้วยสิทธิคนพิการแห่งสหประชาชาติ สมัยแรก
วันนี้ (15 ธ.ค. 63) เวลา 14.00 น. ที่ห้องรับรอง ชั้น 9 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และนางสาวสราญภัทร อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ ร่วมแสดงความยินดีและมอบช่อดอกไม้ให้แก่ นางสาวเสาวลักษณ์ ทองก๊วย สตรีพิการไทย ในโอกาสที่ได้รับเลือกตั้งให้ดำรงตำแหน่งสมาชิกคณะกรรมการว่าด้วยสิทธิคนพิการแห่งสหประชาชาติ วาระ 4 ปี (ค.ศ. 2020 - 2024) เป็นสมัยแรก
นายจุติกล่าวว่า วันนี้ตนขอแสดงความยินดีกับความสำเร็จของคุณเสาวลักษณ์ ซึ่งเป็นความสำเร็จของประเทศไทยและสิ่งที่น่าภาคภูมิใจมากและนับเป็นเป็นผลงานชิ้นแรกๆ ของรัฐบาลที่ทำงานบูรณาการกันทุกกระทรวง ทั้งกระทรวงการต่างประเทศ สำนักนายกรัฐมนตรี และกระทรวง พม. โดยกรมส่งเสริมและพัฒนาคุณภาพชีวิตคนพิการ (พก.) รวมถึงกลุ่มเอ็นจีโอทั้งหมด ส่งผลให้เกิดความสำเร็จขึ้นในวันนี้ และผลสำเร็จส่วนหนึ่งมาจากคุณสมบัติของคุณเสาวลักษณ์ และการเตรียมงานที่ดี ทั้งนี้ ขอชื่นชมคุณเสาวลักษณ์ว่าสามารถเป็นตัวแทนที่ดีของประเทศไทยได้ ซึ่งเป็นผู้มีวิสัยทัศน์และมีวิธีคิดในการทำงานที่ฉีกแนวออกไป ตนเชื่อว่าการทำงานเช่นนี้จะเป็นการเรียนรู้ร่วมกันระหว่างภาครัฐกับภาคประชาชนที่จะทำงานเพื่อประโยชน์ส่วนรวมต่อไป ฉะนั้น วันนี้นับว่าเป็นวันที่ประเทศไทยดีขึ้นอีกหนึ่งวัน และจะดีต่อไปเรื่อยๆ โดยครั้งนี้ ประเทศไทยได้รับคัดเลือกเป็นครั้งที่ 3 ซึ่งไม่ใช่เรื่องง่ายและประสบความสำเร็จได้ ตนขอขอบคุณทุกคนที่ปิดทองหลังพระที่เป็นความภาคภูมิใจของคนไทย
นางสาวเสาวลักษณ์กล่าวเพิ่มเติมว่า เนื่องจากสถานการณ์การแพร่ระบาดของโรคโควิด-19 ได้สร้างความท้าทายให้ทั่วโลก โดยปกติแล้วก่อนจะมีการแพร่ระบาดของโรคโควิด-19 นั้น เรื่องของคนพิการและกลุ่มเปราะบาง นับเป็นเรื่องที่ท้าทายอยู่แล้ว ฉะนั้น เป็นเรื่องที่เราต้องมาช่วยกันคิดว่าจะทำอย่างไรในเรื่องของคนพิการที่กระจายเข้าไปอยู่ในทุกวาระ ทั้งทางเศรษฐกิจ สังคม การเมือง และเรื่องความปลอดภัยต่างๆ ซึ่งตนคิดว่าเราต้องทำงานเป็นทีม ไม่ใช่เฉพาะแค่ในประเทศเท่านั้น แต่ต้องหาวิธีการว่าจะทำอย่างไรถึงจะมีกลไกที่เอื้อต่อการทำงานระหว่างประเทศทั้งในระดับภูมิภาคและระดับสากล ทั้งนี้ ตนขอขอบคุณรัฐบาล กระทรวง พม. รวมทั้งหน่วยงานที่เกี่ยวข้อง ที่ให้การสนับสนุนตนและคนพิการมาอย่างต่อเนื่อง และในฐานะตัวแทนประเทศไทย ตนจะปฎิบัติหน้าที่ในตำแหน่งสมาชิกคณะกรรมการว่าด้วยสิทธิคนพิการให้ดีที่สุด เพื่อให้เกิดประโยชน์สูงสุดต่อคนพิการในประเทศไทยต่อไป
วันอังคารที่ 15 ธันวาคม 2563
​บทบาททหารในด้านการคุ้มครองพยาน มุ่งสร้างความเชื่อมั่นต่อกระบวนการยุติธรรม #IWillProtectYou
กรมคุ้มครองสิทธิและเสรีภาพ จัดงานสัมมนาความร่วมมือด้านการคุ้มครองพยานระหว่าง กรมคุ้มครองสิทธิและเสรีภาพ กับสำนักงานปลัดกระทรวงกลาโหม
โดยกรมพระธรรมนูญ ณ โรงแรมเซ็นทรา ห้อง 204 ภายในศูนย์ราชการ (แจ้งวัฒนะ) กรุงเทพฯ ซึ่งเป็นการต่อยอดจากบันทึกข้อตกลงว่าด้วยการประสานความร่วมมือในการจัดทำและฝึกอบรมสัมมนาหลักสูตรคุ้มครองพยาน ระหว่างกรมคุ้มครองสิทธิและเสรีภาพ กับสำนักงานปลัดกระทรวงกลาโหม ที่มุ่งหวังสร้างประโยชน์แก่หน่วยกำลังพลที่ได้รับมอบหมายให้ปฏิบัติหน้าที่เป็นชุดคุ้มครองความปลอดภัยแก่พยาน ให้มีทัศนคติและความเข้าใจที่ถูกต้องเกี่ยวกับงานคุ้มครองพยาน เพื่อเป้าหมายสุดท้ายคือการสร้งความเชื่อมั่นในกระบวนการยุติธรรมแก่พยาน และประชาชน
โดยภายในงานมีการประกาศเจตนารมณ์การดำเนินงานรวมกันของทั้งสองหน่วยงาน และการเสวนาในหัวข้อ "บทบาททหารในการคุ้มครองพยาน" โดยได้รับเกียรติจาก พลเอกประชาพัฒน์ วัจนะรัตน์ เจ้ากรมพระธรรมนูญ และนายเรืองศักดิ์ สุวารี อธิบดีกรมคุ้มครองสิทธิและเสรีภาพ ในการประกาศเจตนารมณ์ ของทั้งสองหน่วยงานมุ่งมั่นที่จะประสานความร่วมมือกันเพื่อให้การปฏิบัติงานคุ้มครองพยานในคดีอาญาเป็นไปตามเจตนารมณ์แห่งพระราชบัญญัติคุ้มครองพยานในคดีอญา พ.ศ. 2546 ทั้งนี้เป็นการกล่าวถึงบทบาทหน้าที่ของทหารในด้านการคุ้มครองพยาน รวมถึงโครงสร้างของหน่วยงาน กลไก เครื่องมือ ที่ทั้งสองหน่วยงานได้เตรียมพร้อมไว้เพื่อสนับสนุนการทำหน้าที่คุ้มครองพยานแก่กำลังพล
#ใครไม่ทำทหารทำ
วันอังคารที่ 15 ธันวาคม 2563
รัฐมนตรีฯ สุริยะ ร่วมคณะรัฐมนตรีเยี่ยมชมสถานีกลางบางซื่อและโครงการระบบรถไฟฟ้าชานเมือง(สายสีแดง)
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมคณะรัฐมนตรีเยี่ยมชมสถานีกลางบางซื่อและโครงการระบบรถไฟฟ้าชานเมือง(สายสีแดง)  ณ สถานีกลางบางซื่อ ถนนกำแพงเพชร เขตจตุจักร กทม.
วันนี้ (15 ธันวาคม 2563) 14.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมคณะนายกรัฐมนตรี พลเอก นายประยุทธ์ จันทร์โอชา คณะรัฐมนตรี เยี่ยมชมสถานีกลางบางซื่อและโครงการระบบรถไฟฟ้าชานเมือง (สายสีแดง) ณ สถานีกลางบางซื่อ ถนนกำแพงเพชร เขตจตุจักร กทม.
วันอังคารที่ 15 ธันวาคม 2563
ปลัด สธ.กำชับผู้บริหารทุกระดับให้โรงพยาบาลเป็นพื้นที่สวมหน้ากาก 100 เปอร์เซ็นต์
ปลัด สธ.กำชับผู้บริหารทุกระดับให้โรงพยาบาลเป็นพื้นที่สวมหน้ากาก 100 เปอร์เซ็นต์
ปลัดกระทรวงสาธารณสุข กำชับผู้บริหารทุกระดับให้โรงพยาบาลเป็นพื้นที่สวมหน้ากาก 100 เปอร์เซ็นต์ ย้ำเตือนบุคลากรสาธารณสุขเป็นตัวอย่างสวมหน้ากากป้องกันโควิด 19 ลดความเสี่ยงการรับและแพร่กระจายเชื้อ หลังสำรวจล่าสุดพบสวมหน้ากากในโรงพยาบาลเพียงร้อยละ 73.49 ย้ำเป็นวัคซีนป้องกันโรคที่ทำได้ด้วยตนเอง
วันนี้ (15 ธันวาคม 2563) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ได้กำชับให้ตื้นที่สวมหน้ากาก 100 เปอรอ และจะื่อให้ผู้บริหารกระทรวงสาธารณสุขทุกระดับ ทั้งส่วนกลางและภูมิภาค ให้โรงพยาบาลเป็นพื้นที่สวมหน้ากาก 100 เปอร์เซ็นต์ ย้ำเตือนบุคลากรในสังกัดกระทรวงสาธารณสุขสวมหน้ากากอนามัย/หน้ากากผ้า เป็นตัวอย่างประชาชนในการป้องกันโรคโควิด 19 และช่วยสอดส่อง แนะนำประชาชนให้สวมหน้ากากเมื่ออยู่ในพื้นที่สาธารณะ โดยเฉพาะในโรงพยาบาลขอให้สวมหน้ากากตลอดเวลา ซึ่งการสวมหน้ากากอนามัยเปรียบเสมือนวัคซีนป้องกันโรคที่ทำได้ด้วยตนเอง มีประสิทธิภาพสูง มีความคุ้มค่าโดยไม่ต้องลงทุน จากผลสำรวจล่าสุดพบว่า ประชาชนสวมหน้ากากในโรงพยาบาลเพียงร้อยละ 73.49 รวมทั้งให้อาสาสมัครสาธารณสุขประจำหมู่บ้าน หรือ อสม.กระตุ้นเตือนคนในชุมชนให้สวมหน้ากาก ลดความเสี่ยงการรับและแพร่กระจายเชื้อ ป้องกันตนเอง ครอบครัว และสังคมจากโรคโควิด 19 เนื่องจากขณะนี้พบว่าประชาชนมีพฤติกรรมสวมหน้ากากลดลงไม่ถึงร้อยละ 90 ทั้งที่การสวมหน้ากากถือเป็นวัคซีนที่ดีที่สุดในการป้องกันโรคโควิด 19 ที่ประชาชนสามารถทำได้เองในขณะนี้
ทั้งนี้ จากผลการสำรวจอนามัยโพล ครั้งที่ 3 วันที่ 7-11 ธันวาคม 2563 เก็บตัวอย่างจากประชาชนทั่วประเทศจำนวน 23,511 คน เรื่องการสวมหน้ากาก พบว่า สวมหน้ากากเป็นประจำร้อยละ 86.19 เพิ่มขึ้นจากการสำรวจครั้งที่ 2 (วันที่ 23-27 พฤศจิกายน) ที่สวมหน้ากากป้องกันร้อยละ 81.21 สำหรับสถานที่สาธารณะที่ประชาชนสวมหน้ากากเป็นประจำมากที่สุด คือ ห้างสรรพสินค้า/คอมมูนิตีมอลล์ ร้อยละ 75.35 โรงพยาบาลร้อยละ 73.49 ร้านสะดวกซื้อ ร้อยละ 71.46 ตลาด/ตลาดนัดร้อยละ 68.57 ห้องประชุม/ศูนย์ประชุมร้อยละ 68.54 และรถสาธารณะ ร้อยละ 68.22 ส่วนสถานที่ที่ประชาชนสวมหน้ากากน้อย คือ สวนสาธารณะ/สนามกีฬาร้อยละ 53.58 และฟิตเนส/โรงยิมร้อยละ 54.43 เนื่องจากต้องออกกำลังกาย และใส่หน้ากากเพียงบางเวลาเท่านั้น สำหรับความกังวลของประชาชนต่อสถานการณ์โควิด 19 พบว่า ส่วนใหญ่ มีความกังวลในระดับปานกลางร้อยละ 37 กังวลมากร้อยละ 33.6 ซึ่งเพิ่มขึ้นจากครั้งก่อนที่อยู่ที่ร้อยละ 23.3 กังวลเล็กน้อยร้อยละ 25.3 และรู้สึกเฉย ๆ ร้อยละ 4.1
"ขอให้ประชาชนร่วมมือกันสวมหน้ากากทุกครั้งที่ออกนอกบ้านและตลอดเวลาขณะอยู่ในพื้นที่สาธารณะ ซึ่งนอกจากจะช่วยป้องกันโรคโควิด 19 แล้ว ยังช่วยลดการป่วยจากโรคระบบทางเดินหายใจอื่น ๆ ด้วย รวมทั้งล้างมือบ่อยๆ ด้วยน้ำและสบู่หรือเจลแอลกอฮอล์ การรับประทานอาหารร่วมกันควรใช้ช้อนกลางส่วนตัว เว้นระยะห่าง ลดการสัมผัสใกล้ชิดกับผู้อื่น หลีกเลี่ยงการเข้าไปอยู่ในสถานที่แออัด และลงทะเบียนเข้าออกสถานที่ที่ใช้บริการ ด้วยแพลตฟอร์มไทยชนะ เป็นการช่วยประเทศไทยในการควบคุมป้องกันโรค" นายแพทย์เกียรติภูมิกล่าว
****************************** 15 ธันวาคม 2563
วันอังคารที่ 15 ธันวาคม 2563
‘สุชาติ’ปลื้ม!! สปส.รับรางวัล ASSA Recognition Award 2020 สาขาการสื่อสารกลยุทธ์ที่โดดเด่น
นายสุชาติ ชมกลิ่น รัฐมนตรีว่าการกระทรวงแรงงาน เผย กระทรวงแรงงาน โดยสำนักงานประกันสังคม ได้รับรางวัล ASSA Recognition Award 2020 สาขาการสื่อสารกลยุทธ์ที่โดดเด่น จากกรรมการบริหารสมาคม ASSA พร้อมมุ่งมั่นทุ่มเทพัฒนาระบบบริการให้มีประสิทธิภาพมากยิ่งขึ้น เ
เมื่อวันที่ 15 ธันวาคม 2563นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กระทรวงแรงงาน โดยสำนักงานประกันสังคม ในฐานะกรรมการบริหารสมาคม ASSA ได้เข้าร่วมการประชุมคณะกรรมการบริหารสมาคม ASSA ครั้งที่ 37 ผ่านระบบทางไกลผ่านจอภาพ ภายใต้หัวข้อ“การขยายความคุ้มครองการประกันสังคม” ประกอบด้วย การประชุมสัมมนาก่อนการประชุมคณะกรรมการบริหารสมาคม ASSA การประชุมคณะกรรมการบริหารสมาคม ASSA และการประชุมฝ่ายเลขานุการคณะกรรมการบริหารสมาคม ASSA ในวันพุธที่ 9 ธันวาคม 2563 ณ ห้องประชุมจีรศักดิ์ สุคนธชาติ ชั้น 2 อาคารอำนวยการ โดยมี นายทศพล กฤตวงศ์วิมาน เลขาธิการสำนักงานประกันสังคม นางสาวบุปผา เรืองสุด ผู้ตรวจราชการกระทรวงแรงงาน เป็นผู้แทนสำนักงานประกันสังคมเข้าร่วมการประชุม เพื่อแลกเปลี่ยนความรู้เกี่ยวกับการขยายความคุ้มครองด้านการประกันสังคม และการดำเนินการด้านประกันสุขภาพสำหรับแรงงานนอกระบบ รวมทั้งการสร้างหลักประกันที่ยั่งยืน
นายสุชาติยังกล่าวอีกว่า การประชุมคณะกรรมการบริหารสมาคมอาเซียน ครั้งที่ 37 ซึ่งเป็นการประชุมทางไกลจัดขึ้นที่ประเทศกัมพูชาในครั้งนี้ได้มีการประกาศรางวัล ASSA Recognition Award 2020 เรื่อง “การสื่อสารเชิงกลยุทธ์”สาขา“Strategic Communication Recognition Award” ซึ่งกระทรวงแรงงาน โดยสำนักงานประกันสังคม ได้รับรางวัล ASSA Recognition Award 2020 สาขาการสื่อสารกลยุทธ์ที่โดดเด่น จากโครงการ “การสื่อสารเชิงกลยุทธ์” ภายใต้การดำเนินงานของศูนย์บริการข้อมูล 1506 ที่มีสายด่วน 24 ชั่วโมง และช่องทาง Online Channels เครือข่ายประกันสังคม ทั้งหน่วยงานภาครัฐ บวร (บ้าน วัด โรงเรียน โรงงาน) และเจ้าหน้าที่ประกันสังคม (Line Group) และการดำเนินงานของศูนย์ปฏิบัติการรองรับสถานการณ์การแพร่ระบาดของไวรัสโคโรนา 2019 เป็นต้น
“ผมในฐานะรัฐมนตรีว่าการกระทรวงแรงงาน ขอแสดงความยินดีกับสำนักงานประกันสังคม ที่ได้รับรางวัล ASSA Recognition Award 2020 สาขาการสื่อสารกลยุทธ์ที่โดดเด่น ซึ่งกระทรวงแรงงาน โดยสำนักงานประกันสังคม มีความตั้งใจอย่างยิ่งที่จะมุ่งมั่นทุ่มเทพัฒนาระบบบริการให้มีประสิทธิภาพมากยิ่งขึ้น เพื่อสร้างความมั่นใจด้านสิทธิประโยชน์ความคุ้มครองที่ดีที่สุดแก่ผู้ประกันตนอย่างต่อเนื่องนายสุชาติกล่าวในท้ายสุด